
	OPĆINSKI NAČELNIK


KLASA: 551-05/26-01/2
URBROJ: 2133-22-02-26-1
Žakanje, 02.10.2026.
Temeljem članka 50. Statuta Općine Žakanje (Službeni glasnik Općine Žakanje, 01/21), i članka 12. stavka 2. Programa potpora za unaprjeđenje uvjeta stanovanja mladih obitelji i mladih poljoprivrednika na području Općine Žakanje („Službeni glasnik Općine Žakanje“, 05/26) (u nastavku: Program potpora), Općinski načelnik Općine Žakanje donosi
ODLUKU 
O RASPISIVANJU JAVNOG POZIVA
ZA PODNOŠENJE ZAHTJEVA ZA OSTVARIVANJE POTPORA 

ZA UNAPREĐENJE UVJETA STANOVANJA MLADIH OBITELJI I MLADIH POLJOPRIVREDNIKA
NA PODRUČJU OPĆINE ŽAKANJE ZA 2026. GODINU
UVODNE ODREDBE
Članak 1.
Ovom Odlukom raspisuje se Javni poziv za podnošenje zahtjeva za ostvarivanje potpora za unapređenje uvjeta stanovanja mladih obitelji i mladih poljoprivrednika na području Općine Žakanje za 2026. godinu (u nastavku: Javni poziv).
KORISNICI POTPORA

Članak 2.
Korisnici Programa su mlade obitelji i mladi poljoprivrednici koji rješavaju svoje stambeno pitanje na području Općine Žakanje te ispunjavaju uvjete propisane Programom potpora i Javnim pozivom.
MJERE POTPORA
Članak 3.

Pomoć pri rješavanju stambenog pitanja mladih obitelji financirat će se kroz sljedeće mjere:

· MJERA 1. Financijska pomoć mladoj obitelji i mladom poljoprivredniku pri kupnji građevinskog zemljišta ili stambenog objekta radi rješavanja stambenog pitanja na području Općine Žakanje;

· MJERA 2: Financijska pomoć mladoj obitelji i mladom poljoprivredniku za ulaganje u izgradnju odnosno rekonstrukciju stambenog objekta na području Općine Žakanje;

KRITERIJI ZA OSTVARIVANJE POTPORA I POTREBNA DOKUMENTACIJA:
Članak 4.
Kriteriji za ostvarivanje potpora, visina potpore i potrebna dokumentacija, definirani su u Programu potpora i Javnim pozivom, koji su objavljeni na web stranici Općine Žakanje.
IZNOS POTPORE
Članak 5.
Financijska sredstva za provedbu ovog Pravilnika planirana su u Proračunu Općine Žakanje za 2026. godinu-Program 1033 Provedba demografskih mjera i podrška djeci i mladima, Aktivnost 103304 Potpore za stambeno zbrinjavanje mladih obitelji, sukladno financijskim mogućnostima i likvidnosti Proračuna.

Visina potpore utvrđuje se kako slijedi:

· za Mjeru 1. – Potpora pri kupnji građevinskog zemljišta ili stambenog objekta iznosi 3.000,00 eura

· za Mjeru 2. – Potpora za ulaganje u izgradnju odnosno rekonstrukciju stambenog objekta iznosi 5.000,00 eura

NAČIN PRIJAVE
Članak 6.

Prijave će se podnositi isključivo putem web aplikacije, objavljene na internetskoj stranici Općine Žakanje.
Sve informacije mogu se dobiti u Jedinstvenom upravnom odjelu Općine Žakanje i putem elektronske pošte: natjecaji@opcina-zakanje.hr 
KONTROLA NAMJENSKOG KORIŠTENJA SREDSTAVA POTPORA MALE VRIJEDNOSTI

Članka 7.
Korisnik potpora dužan je omogućiti davatelju potpore kontrolu namjenskog korištenja dodijeljenih sredstava. Kontrolu na terenu provodi Jedinstveni upravni odjel Općine Žakanje, slučajnim odabirom korisnika.
OSTALE ODREDBE
Članak 8.

Zadužuje se Jedinstveni upravni odjel Općine Žakanje da objavi Javni poziv sukladno ovoj Odluci.

Članak 9.

Ova Odluka stupa na snagu danom donošenja, a objavit će se na internetskoj stranici Općine Žakanje www.opcina-zakanje.hr .

OPĆINSKI NAČELNIK
Danijel Jurkaš


